Beth ydym yn ei gredu? – Penuel Caerfyrddin
Cafodd y Beibl ei ysgrifennu gan nifer o bobl mewn ieithoedd gwahanol, dros amser hir. Ynddo ceir hanes am ymwneud Duw â'r byd, ymwneud Duw â ni!
Mae Duw yn cynnal ei greadigaeth ac yn cyfathrebu â'r byd. Credwn bod Duw wedi datguddio ei hun yn ei greadigaeth, yn y Beibl ac yn bennaf oll yn ei Fab, Iesu Grist.
Credwn bod Iesu Grist, Mab Duw, wedi byw bywyd perffaith ar y ddaear ac wedi marw ar y groes yn ein lle. Derbyniodd y gosb am ein pechod ni, gan offrymu ei hun yn aberth perffaith drosom. Credwn bod Iesu'n fyw ac yn Arglwydd yn y nef ac yn rhoi bywyd tragwyddol i bob un sy'n credu ynddo.
Credwn bod yr Ysbryd yn argyhoeddi o bechod, yn arwain pobl at Iesu ac yn dod i fyw i galon pob Cristion.
Credwn bod pob Cristion yn aelod o'r Eglwys. Ceir darluniau prydferth yn y Beibl o'r eglwys, fel gardd ffrwythlon, corff byw, adeilad cadarn a phriodferch brydferth. Credwn bod aelodaeth yn yr eglwys leol yn bwysig. Bwriad Duw yw i'r eglwys fod yn ganolfan addoliad, addysg, gweddi, gwasanaeth a chenhadaeth.